S-148/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. janúar 2021, á hendur Á-kk-þgf K-x-x M-x-x D-x-x, kt. [...], [...], [...], fyrir eftirtalin umferðar- og fíkniefnalagabrot með því að hafa:1. Föstudaginn 25. janúar 2019 haft í vörslum sínum, í sölu- og dreifingarskyni, samtals 12 kannabisplöntur sem lögreglan fann við húsleit í bílskúr á heimili ákærða að [...] í Reykjavík, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/ 1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

2. Föstudaginn 25. janúar 2019 haft í vörslum sínum, á heimili sínu að [...] í Reykjavík, 5,05 gaf metamfetamíni sem fannst í bílskúr og 126,43 gaf maríhúana sem fannst í örbylgjuofni í eldhúsi.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

3. Fimmtudaginn 18 júlí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist metamfetamín 105 ng/ml) um Stekkjarbakka í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 95. gr. umferðarlaga nr. 77/2019.

4. Þriðjudaginn 23. júlí 2019 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist metamfetamín 200 ng/ml) um Skútuvog í Reykjavík, við hús nr. [...], þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 95. gr. umferðarlaga nr. 77/2019.

5. Sunnudaginn 27. október 2019 ekið bifreiðinni [...]um Háaleitisbraut í Reykjavík án ökuskírteinis, án lögboðinnar vátryggingar ökutækis og óhæfur til að stjórna bifreiðinni örugglega vegna áhrifa ávana- og fíkniefna (í blóði mældist metamfetamín 155 ng/ml), auk þess að hafa í umrætt sinn ekki sinnt lögbundnum skyldum sínum um að börnin A, kt. [...], og B, kt. [...], væru fest í öryggis- og verndarbúnað, en börnin voru ekki í sætisbelti í framsæti bifreiðarinnar þegar lögreglan hafði afskipti af ákærða.

Telst þetta varða við 1., sbr. 2. mgr. 50. gr., 8. mgr. 58. gr. og 1., 2., 3., og 5. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

6. Sunnudaginn 27. október 2019, við afskipti sem frá er greint í ákærulið 5, haft í vörslum sínum 0,68 gaf metamfetamín sem lögreglan fann við öryggisleit á ákærða.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

7. Laugardaginn 2. nóvember 2019 ekið bifreiðinni [...] óhæfur til að stjórna henni vegna áhrifa ávana- og fíkniefna (í blóði mældist metamfetamín 205 ng/ml) um Sæbraut við Klettagarða í Reykjavík þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 95. gr. umferðarlaga nr. 77/2019.

8. Þriðjudaginn 5. nóvember 2019, ekið bifreiðinni [...] óhæfur til að stjórna henni vegna áhrifa ávana- og fíkniefna (í blóði mældist metamfetamín 210 ng/ml) um Háaleitisbraut við Lágmúla í Reykjavík þar sem lögregla stöðvaði aksturinn.

Telst þetta varða við 1., sbr. 2. mgr. 50. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 12 kannabisplöntum, 5,05 gaf metamfetamíni, 126,43 gaf maríhúana og 0,68 gaf metamfetamíni, samkvæmt 6. mgr. 5. gr. laga nr. 64/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018, auk upptöku á þremur gróðurhúsalömpum og straumbreyti (munur nr. 481521), svörtu tjaldi (munur nr. 481522), zip- lock pokum (munur nr. 481429), vog (munur nr. 481431) og rauðum kassa sem inniheldur rör, poka, tangir og kveikjara ætlað til pökkunar fíkniefna (munur nr. 481432) samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsing verði að öllu leyti bundin skilorði. Þá krefst verjandi hæfilegrar þóknunar sér tilhanda.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 7. janúar 2021, hefur ákærði ekki áður sætt refsingu og verður það virt honum til málsbóta.

Með hliðsjón af framangreindu, sakarefni málsins, skýlausrar játningar ákærða og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 30 mánuði frá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 12 kannabisplöntur, 5,73 grömm af metamfetamíni, 126,43 grömm af maríhúana, þrír gróðurhúsalampar, straumbreytir, svart tjald, zip- lock pokar, vog, rauður kassi sem innihélt rör, pokar, tangir og kveikjari, allt munir sem ætlaðir voru til pökkunar fíkniefna, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur, að meðtöldum virðisaukaskatti, og 473.385 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknarfulltrúi fyrir S-kvk-þf H. B-kvk-þf.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Á-kk-nf K-x-x M-x-x D-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 30 mánuði frá uppkvaðningu dómsins að telja.

Upptæk eru gerð til ríkissjóðs 12 kannabisplöntur, 5,73 grömm af metamfetamíni, 126,43 grömm af maríhúana, þrír gróðurhúsalampar, straumbreytir, svart tjald, zip- lock pokar, vog, rauður kassi sem innihélt rör, pokar, tangir og kveikjari, allt munir sem ætlaðir voru til pökkunar fíkniefna, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur og 473.385 krónur í sakarkostnað.

S-kvk-nf D-kvk-nf J-kvk-nf